Sámi kulturmuittut Valdresis Lulli-Norggas galget galbejuvvot ja čalmmustahttojuvvot. Prošeakta lea oassi Sámedikki áŋgiruššamis lullisámi kulturmuittuide, ja čađahuvvo Innlandet fylkasuohkaniin ja máŋggat báikkálaš aktevrraiguin ovttas.

Okta lokalitehta lea Lussi Kanta orrunsadji Smådalenis Vangas. Lussi bođii Valdersii 1890-logus. Su isit, Lars Myrås, lei ožžon barggu guođoheaddjin Vang ja Øye boazofitnodagas. Náittospárra ásaiduvvuigo guhkás meahccái unna dimbbarvistái. Áiggiid miel gárttai okto orrut mánnáčorragiin. Su boarráseamos bárdni lei duššan muohtadálkkis. 1910 rádjai massii son dan golbma eará máná tuberkulosii. Ieš elii geafin ja akto, gitta 1944 rádjai go lei 87 jagi boaris.

Govvateavsttat:

1. Lussi Kant. Govviduvvon máilmmičájáhusas Parisas 1889:s. Amas govvejeaddji
2. Orrunsadji gosa Lussi ja su isit ceggiiga unna dimbbarvisoža
3. Kulturmuitu Smådalenis Valdresis mii čájeha orrunsaji bázahusaiguin. Gurut bealde: Čálli Kjell Bitustøyl, Nina Hildre Innlandet fylkasuohkanis.